Paluknė (ežeras)
55°24′1″ š. pl. 25°58′43″ r. ilg.﻿ / ﻿55.40028°š. pl. 25.97861°r. ilg.﻿ / 55.40028; 25.97861 Paluknė arba Bundinis – ežeras rytų Lietuvoje, Ignalinos rajone, apie 1,8 km į šiaurės vakarus nuo Ginučių, šalia šiaurinių Almajo krantų. Patenka į Aukštaitijos nacionalinį parką. Ežero ilgis iš pietvakarių į šiaurės rytus 0,24 km, plotis 0,22 km, kranto linijos ilgis 0,71 km. Altitudė 139,9 m. Pakrantės užpelkėjusios, aplink plyti Linkmenų miškas. Ežeras nenutekantis, priklauso Almajo ežero baseinui. Prie šiaurinio Paluknės kranto įsikūręs Papliaušys. Ežerėvardžio Bundìnis pamatinė lytis, matyt, *Bandinis ir kildintina iš žodžio banda („pasėliai, samdininko užsėtas laukas“).